คอนเสิร์ตขนนกกับดอกไม้

คอนเสิร์ตขนนกกับดอกไม้ เป็นคอนเสิร์ตของ ธงไชย แมคอินไตย์ มีจุดเริ่มต้นจากความสำเร็จของอัลบั้มพิเศษ อัลบั้มขนนกกับดอกไม้ ที่มียอดจำหน่าย 1 ล้านชุด ที่มีการเอานำเพลงไทยที่โด่งดัง 5 เพลง มาขับร้องโดยมี ใหม่ เจริญปุระ, คริสติน่า อากีล่าร์, มาช่า วัฒนพานิช, ศรัณย่า ส่งเสริมสวัสดิ์ และเสาวลักษณ์ ลีละบุตร มาร่วมขับร้องด้วย จึงทำให้มีการจัดคอนเสิร์ตขนนกกับดอกไม้เพื่อฉลองความสำเร็จ ซึ่งจัดในปีเดียวกับการวางแผงอัลบั้ม ปี พ.ศ. 2538 โดยจัดที่ อินดอร์สเตเดี้ยม หัวหมาก จำนวน 2 รอบ ใช้ชื่อตอนว่า "คอนเสิร์ตปาร์ตี้ขนนกกับดอกไม้" และต่อมาครั้งที่สอง เพื่อฉลอง 30 ปีแกรมมี่ จึงมีการจัดคอนเสิร์ตขนนกกับดอกไม้ขึ้นอีก ในปี พ.ศ. 2556 ที่ อิมแพ็ค เมืองทองธานี จำนวน 4 รอบ โดยใช้ชื่อตอนว่า "คอนเสิร์ตขนนกกับดอกไม้ Secret Garden" และ ครั้งที่สามจัดขึ้นเพื่อฉลองครบรอบ 20 ปีของคอนเสิร์ตขนนกกับดอกไม้ โดยจัดในปี พ.ศ. 2558 ที่ อิมแพ็ค เมืองทองธานี จำนวน 4 รอบ ใช้ชื่อตอนว่า "คอนเสิร์ตขนนกกับดอกไม้ The Original Returns"

คอนเสิร์ตขนนกกับดอกไม้ ครั้งแรก จัดขึ้นวันที่ 19 กุมภาพันธ์ พ.ศ. 2538 ใช้ชื่อคอนเสิร์ตว่า "คอนเสิร์ต ปาร์ตี้ ขนนก กับ ดอกไม้" จัดแสดงที่ อินดอร์สเตเดี้ยม หัวหมาก จำนวน 2 รอบ ประกอบด้วยแขกรับเชิญ คือ ใหม่ เจริญปุระ คริสติน่า อากีล่าร์ มาช่า วัฒนพานิช ศรัณย่า ส่งเสริมสวัสดิ์ และ เสาวลักษณ์ ลีละบุตร

คอนเสิร์ตขนนกกับดอกไม้ Secret Garden เป็นชื่อตอนของคอนเสิร์ตขนนกกับดอกไม้ที่จัดขึ้นเป็น ครั้งที่ 2 ในปี พ.ศ. 2556 จัดแสดงขึ้นจำนวน 4 รอบ สถานที่จัดอิมแพ็ค เมืองทองธานี โดยมีการแถลงข่าวคอนเสิร์ตขนนกกับดอกไม้ ตอน Secret Garden ในวันที่ 21 สิงหาคม 2556 อีกทั้งมีอัลบั้มพิเศษชื่อเดียวกัน วางแผงวันที่ 26 กันยายน 2556

สำหรับแขกรับเชิญ คือ ดา เอ็นโดรฟิน เป็นตัวแทนของกุหลาบดำ ลุลา กันยารัตน์ เป็นตัวแทนของดอกเดซี นิว-จิ๋ว เป็นตัวแทนของดอกกล้วยไม้ และชมพู่ อารยา เป็นตัวแทนของดอกโบตั๋น นอกจากนั้นยังมีแขกรับเชิญพิเศษคือ เสาวลักษณ์ ลีละบุตร ซึ่งเคยเป็นหนึ่งในแขกรับเชิญในโครงการ 1 และยังมีนักร้องลูกทุ่งหมอลำซิ่ง หญิงลี ศรีจุมพล เจ้าของบทเพลงดังแห่งยุค "เพลงขอใจเธอแลกเบอร์โทร" และดีวีดีคอนเสิร์ต วางจำหน่ายในวันที่ 20 กุมภาพันธ์ 2557

รอบการแสดงคอนเสิร์ตขนนกกับดอกไม้ Secret Garden

หมายเหตุ

คอนเสิร์ตขนนกกับดอกไม้ The Original Returns 2014 เป็นชื่อตอนคอนเสิร์ตขนนกกับดอกไม้ที่จัดขึ้นเป็น ครั้งที่ 3 เดิมจะมีการจัดในปี พ.ศ. 2557 จำนวน 4 รอบ สถานที่จัด อิมแพ็ค เมืองทองธานี โดยมีการแถลงข่าวคอนเสิร์ตขนนกกับดอกไม้ The Original Returns วันที่ 15 พฤศจิกายน 2556 แต่เนื่องจากสถานการณ์ทางการเมืองทำให้มีการเลื่อนการจัดคอนเสิร์ตไปในปี พ.ศ. 2558 จำนวน 4 รอบ 40,000 ผู้ชม

ส่วนแขกรับเชิญ ประกอบด้วยศิลปินซึ่งเป็นต้นแบบจากคอนเสิร์ตขนนกกับดอกไม้ ครั้งแรก คือ ใหม่ เจริญปุระ คริสติน่า อากีล่าร์ มาช่า วัฒนพานิช ศรัณย่า ส่งเสริมสวัสดิ์ และ เสาวลักษณ์ ลีละบุตร

สำหรับแขกรับเชิญพิเศษอีกหนึ่งท่าน คือ อัญชลี จงคดีกิจ ซึ่งมาร้องเพลงร่วมกันกับเบิร์ดในเพลง "ด้วยรักและผูกพัน" ของเบิร์ด และเพลง "ด้วยความคิดถึง" ของปุ๊ พร้อมร้องหมู่กับเบิร์ดและแขกรับเชิญ 5 คน ในเพลง "ทูมัช โซมัช เวรี่มัช" ซึ่งเป็นการพบกันหลังจากเคยร่วมกันเมื่อ 29 ปีก่อน ในภาพยนตร์ดังเรื่อง ด้วยรักคือรัก และวีซีดี วางจำหน่ายเฉพาะ เซเว่นอีเลฟเว่น และดีวีดีคอนเสิร์ตวางจำหน่ายในวันที่ 28 พฤษภาคม 2558
เกียรติประวัติ

เบิร์ดได้รับเกียรติจาก บริษัท ไปรษณีย์ไทย จำกัด (ปณท)จัดทำแสตมป์พิเศษ ชุด “ขนนกกับดอกไม้” เพื่อจัดจำหน่ายเป็นที่ระลึกในงานคอนเสิร์ตขนนกกับดอกไม้ สามารถนำไปใช้ได้จริง ใน 2 รูปแบบ พร้อมคิวอาร์ให้สแกนเพื่อชมมิวสิควิดีโอ “เพลงเขียนคำว่ารัก” ผ่านอุปกรณ์มือถือได้ทันที

อุปสรรคของการจัดคอนเสิร์ต

เลื่อนการแสดง เนื่องจากสถานการณ์ทางการเมืองไทย ประกอบกับการประกาศใช้ พ.ร.ก.ฉุกเฉิน ส่งผลให้การจัดคอนเสิร์ตของบริษัทจีเอ็มเอ็มแกรมมี่ทั้งหมดจำเป็นต้องเลื่อนออกไปทั้ง 4 คอนเสิร์ต ซึ่งรวมทั้งคอนเสิร์ตขนนกับดอกไม้ 2014 (เลื่อนจากเดือนมกราคม 2557 เป็นเดือนสิงหาคม 2557)

เลื่อนการแสดงอีกครั้งเนื่องจากสถานการณ์ทางการเมืองไทย ประกอบกับเหตุการณ์รัฐประหารในประเทศไทย พ.ศ. 2557 เมื่อวันที่ 22 พฤษภาคม 2557 ทางบริษัทจีเอ็มเอ็มประกาศวันที่ 28 พฤษภาคม 2557 เลื่อนคอนเสิร์ตขนนกกับดอกไม้ 2014 อีกครั้ง (เลื่อนจากเดือนสิงหาคม 2557 เป็นเดือนกุมภาพันธ์ 2558)

กำหนดการแสดงเดิม-ใหม่  บัตรเดิมวันเสาร์ที่ 22 ก.พ. หรือ 30 ส.ค.57 รอบ 19:30 น. เข้าชม วันเสาร์ที่ 28 ก.พ.58 รอบ 19:30 น.บัตรเดิมวันอาทิตย์ที่ 23 ก.พ. หรือ 31 ส.ค.57 รอบ 15:00 น. เข้าชม วันอาทิตย์ที่ 1 มี.ค.58 รอบ 15:00 น. บัตรเดิมวันเสาร์ที่ 22 ก.พ. หรือ 30 ส.ค.57 รอบ 15:00 น. เข้าชม วันอาทิตย์ที่ 1 มี.ค.58 รอบ 19:30 น.

รอบการแสดงคอนเสิร์ตขนนกกับดอกไม้ The Original Returns

หมายเหตุ